wickkiey/tamil-wikipedia-chunked huggingface dataset:
# ஓவியக் கலை

## ஓவிய வகைகள்

### கண்ணாடி ஓவியம்:

கண்ணாடியில் வரைவதற்கேற்ற எழுதுபொருளினால் ஓவியத்தின் கோட்டோவியத்தினை வரைந்தபிறகு வண்ணம் சேர்த்து தயாரிக்கப்படுகின்ற ஓவியமாகும். தற்போது, முப்பரிமாண ஓவியங்களும் மூன்று கண்ணாடிகளைக் கொண்டு அமைக்கப்பெறுகின்றன. இவ்வகையான முப்பரிமாண ஓவியங்களில் தொலைவிலுள்ள பொருள்கள் முன்புற கண்ணாடியிலும், நடுவில் உள்ள பொருள்கள் நடுக்கண்ணாடியிலும், மீதக் காட்சிகள் முதல் கண்ணாடியிலும் வரையப்படுகின்றன.
# ஓவியக் கலை

## ஓவிய வகைகள்

### குகை ஓவியம்:

சுண்ணாம்பு, மரப்பிசின் மற்றும் மூலிகைகள் கொண்டு குகைகளிலுள்ள பாறைகளில் வரையப்படும் ஓவியங்கள் குகை ஓவியமாகும். இந்த வகையான ஓவியங்கள் பழங்கால மக்களின் வாழ்வியல் முறைகளை அறிய பயன்படுகின்றன.  
மேலுள்ள வகைகள் மட்டுமின்றி, நீர் வண்ண ஓவியம், பேஸ்டல் ஓவியம், தைல வண்ண ஓவியம் என பலவகையான ஓவிய முறைகள் உள்ளன.
# ஓவியக் கலை

## சமயங்களில் ஓவியம்

### இந்து ஓவியம்

சங்க காலத்தில் இறந்த போர் வீரனுக்காக நடுகல்லில் சித்திரம் தீட்டும் மரபு காணப்பட்டது. விஷ்ணு தர்மோத்திரம், தக்கண சித்திரம், சித்திரலட்சணம் முதலான இந்து சமய நூல்களில் ஓவியங்களைப் பற்றி குறிப்புகள் உள்ளன. இந்துக் கோவில்களில் பச்சிலைகளைக் கொண்டு ஓவியம் தீட்டும் வழக்கம் இருந்துள்ளது. சித்தன்னவாசல், தஞ்சைப் பெரிய கோவில் ஆகிய இடங்களில் இந்தவகையான ஓவியங்கள் இன்றும் காணக்கிடைக்கின்றன.  
இந்துக் கோவில்கள் சிலவற்றில் சித்திரக்கூடம் அமைக்கப்பெற்றுள்ளன. இவைகளில் ஓவியங்கள் மிகவும் நேர்த்தியாக வரையப்பெறுகின்றன. இத்துடன் பல கோவில்களின் மேற்பரப்பில் இறைவனின் மேன்மையைப் போற்றும் ஓவியங்களும், தலவரலாறுகள் வரையப்பெறுகின்றன.  
- வங்காள ஓவியங்கள்
- கங்ரா ஓவியங்கள்
- மைசூர் ஓவியங்கள்
- ராஜபுத்ர ஓவியவகை
- தஞ்சை ஓவியங்கள்
# ஓவியக் கலை

## தமிழர் ஓவியக்கலை

ஒவ்வு என்னும் வினையடியாகப் பிறந்த ஓவு, ஓவம், ஓவியம் என்னும் இம்மூன்று சொற்களும் சித்திரத்தையே குறிக்கின்றன. 'ஓவியனுள்ளத் துள்ளியது வியப்போன்' எனக்கூறும் மணிமேகலைச் செய்யுள் வரியிலிருந்து தமிழக ஓவியர்கள் புறக்கண் கண்டதை அகக்கண் கொண்டு நோக்கி, அதை அகத்தினின் தீட்டி பின்னர் பிற ஊடகங்களில் வரைந்தனர் என்பது புலனாகிறது.  
நிறம் தீட்டாமல் வரையும் ஓவியத்துக்கு புனையா ஓவியம் (Outline drawing) என்று பெயர். 'புனையா ஓவியம் கடுப்ப' என நெடுநல்வாடை குறிப்பிடுகிறது. ஓவியத் தொழிலுக்கு 'வட்டிகைச் செய்தி' என்னும் பெயரும் உண்டு. வட்டிகை என்றால் துகிலிகை (brush).  
தமிழ்நாட்டில் ஓவியங்களாக இன்று காண்பவற்றுள் மிகப் பழைமைமிக்கவை பல்லவர் காலத்து ஓவியங்களே.
# ஓவியக் கலை

## ஓவியம் பற்றிய செய்யுள் செய்திகள்

:'ஓவியர் தம் பாவையினோ டொப்பரிய நங்கை' - சிந்தாமணி
:'ஓவியப் பாவை யொப்பாள்' - சிந்தாமணி
:'ஓவியத்து எழுத ஒண்ணா, உருவத்தாய்' - கம்பராமாயணம்
:'கூட்டினான் மணிபல தெளித்துக் கொண்டவன் தீட்டினான் கிழிமிசைத் திலகவள் நுதல்' - சிந்தாமணி
:'ஓவுறழ் நெடுஞ்சுவர்' - பதிற்றுப்பத்து
:'ஓவியத்துறை கைபோய ஒருவனை' - நைடதம்
:'ஓவியன் உள்ளத்து உள்ளியது வியப்போன்' - மணிமேகலை
# வார்ப்புரு:தமிழ் விக்கிப்பீடியா நுட்பம்

**ஆலமரத்தடி (தொழினுட்பம்)  
நுட்ப நெறிப்படுத்தல்  
தமிழ்த் தட்டச்சு  
நுட்ப மாற்ற வாக்கெடுப்பு  
இணைய எழுத்துரு  
வழு நிலவரங்கள்  
நுட்பத் தேவைகள்**  
| தானியங்கிகள் |  |
| --- | --- |
| தானியங்கிகள்  
பைவிக்கிதானியங்கி  
மீடியாவிக்கி செ.நி.இ (Mediawiki API)  
தானியங்கி வேண்டுகோள்கள்  
தானியங்கிக் கட்டுரையாக்கம்  
Ganeshbot  
விக்சனரி தானியங்கிதிட்டம்  
தானியங்கிக் கட்டுரையாக்கம் - இதழ்கள்  
தானியங்கிக் கட்டுரையாக்கம் - நோய்கள்  
தானியங்கிக் கட்டுரையாக்கம் - பழங்குடிகள்  
தானியங்கிக் கட்டுரையாக்கம் - ஊராட்சிகள்  
தானியங்கிக் கட்டுரையாக்கம் - நகரங்கள் |  |
| தொடுப்பிணைப்பி  
translation helper.js  
குறுந்தொடுப்பு  
தொகுத்தல் சுருக்கம் உதவியான்  
விக்கியன்பு  
பகிர்வி  
விக்சனரி பார்!  
பக்கப்பட்டை மறை  
புரூவ் இட்  
சேமி&தொகு  
உபதலைப்புத் தொகுப்பி |  |
| விக்கிப்பீடியா:பயனர் கருவிகள் |  |
| விக்கி  
மீடியாவிக்கி  
மீடியாவிக்கி நீட்சிகள்  
விக்கிதானுலாவி  
தமிழ் விக்கிப்பீடியா கைபேசித் தளம் | } |
# இயற்பியல் கணியங்கள்

**'''இலத்திரனியல் எண்ணுதிகள் பட்டியல்'''**  
| **முதற் கணியங்கள்/அடிப்படை அளவுகள்** | **குறியீடு** | **அனைத்துலக (S I) அலகு** |  |
| --- | --- | --- | --- |
| மின்னோட்டம் | *i*, *I* | ஆம்பியர் ஆ - ampere (A) |  |
| நீளம் | *l* | மீட்டர் மீ - meter (m) |  |
| நிறை/பொருண்மை | *m* | கிலோகிராம் (கிகி) - kilogram (Kg) |  |
| நேரம், காலம் | *t* | நொடி - second (s) |  |
| வெப்பநிலை | *T* | கெல்வின் கெ - kelvin (K) |  |
| பொருளின் அளவு | n | மோல் - mole (mol) |  |
| ஒளிச்செறிவு - Luminous intensity | *L* | கேண்டெலா - candela (cd) |  |
| **வழி அளவுகள்/பெறுதிக்கணியங்கள்** | **குறியீடு** | **அனைத்துலக அலகு** |  |
| பரப்பு | A | m2 |  |
| பருமன் | V | m3 |  |
| அடர்த்தி | ρ | kg/m3 |  |
| வேகம் | v | m s-1 |  |
| கதி/விரைவு | v | m s-1 |  |
| முடுக்கம் | a | m s-2 |  |
| விசை | F | N |  |
| உந்தம் | *m*m s-1 |  |  |
| ஆற்றல் | E, U | J |  |
| திறன் | P | W |  |
| வேலை | W | J |  |
| அலைவெண் | n, ν | Hz |  |
| திருக்கம் | τ | N m |  |
| கோண விரைவு | ω | rad s-1 |  |
| உறழ்வுத் திருப்புமை / நிலைமத் திருப்புத்திறன் | I | N m |  |
| கோண உந்தம் | *m*ω | *m*rad s-1 |  |
| திருப்பு விசை |  |  |  |
| கோண முடுக்கம் | alpha | rad s-2 |  |
| அமுக்கம் | Pascal(Pa) | N m2 |  |
| மின்னூட்டம் | *q, Q* | coulomb (C) |  |
| மின்னாற்றல் | *w*, *W* | joule (J) |  |
| விசை | *F* | newton (N) |  |
| மின்னழுத்தம் | *v*, *V*, *e*, *E* | volt (V) |  |
| மின்திறன் | *p*, *P* | watt (W) |  |
| அலைவெண் | *f* | hertz (Hz) |  |
| மின் பாய அடர்த்தி/மின் பெருக்கு அடர்த்தி - Electric Flux Density | *D* | coulomb per meter squared (C/m<sup>2</sup>) | } |
# நாத்தூராம் கோட்சே

**நாத்தூராம் விநாயக் கோட்சே** (மராத்தி: नथूराम विनायक गोडसे) (மே 19, 1910 – நவம்பர் 15, 1949) என்பவர் மகாத்மா காந்தியை சுட்டுக்கொன்ற கொலையாளி. காந்தியைக் கொன்ற வழக்கில் மரணதண்டணை அளிக்கப்பட்டு, அம்பாலா சிறையில் நவம்பர் 15, 1949, அன்று தூக்கிலிடப்பட்டார். இவரது சகோதரர் கோபால் கோட்சேவும் காந்தி கொலை வழக்கில் சிறை தண்டனை பெற்று விடுதலை ஆனவர்.
# நாத்தூராம் கோட்சே

## இளமைக்காலம்

, கோபால் கோட்சே, மதன்லால் பக்வா, திகம்பர் பட்சே (ஒப்புதல் வாக்குமூலம் அளித்தவர்). *அமர்ந்திருப்போர்*: நாராயண் ஆப்தே, வினாயக் தாமோதர் சாவர்க்கர், **நாத்துராம் கோட்ஸே**, விஷ்ணு இராமகிருஷ்ண கார்க்கரே]]  
நாத்துராம் கோட்சே புனே மாவட்டம் பாரமதியில் பிறந்தவர். இவருடைய தந்தை வினாயக் வாமன்ராவ் கோட்சே ஒரு தபால் அலுவலக ஊழியர்; இவருடைய தாயார் லட்சுமி (திருமணத்திற்கு முன் தாயாரின் பெயர் கோதாவரி). நாத்துராம் கோட்சே பிறந்தவுடன் இவருக்கு ராமச்சந்திரா என்ற பெயர் இடப்பட்டது. இவர்களுக்கு 3 மகன்கள் மற்றும் 1 மகள் பிறந்திருந்தனர். அதில் 3 மகன்கள் பிறந்த சில நாட்களில் குழந்தையிலேயே இறந்தனர். அதன் காரணமாக ஏற்பட்ட அச்சத்தால், ஐந்தாவதாக பிறந்த இவருக்கு மூக்குத்தி அணிவித்து அவரை பெண்பிள்ளைப்போல அலங்கரித்து சிறிது காலம் வரை வளர்த்தனர். அதனால் அவருக்கு நாதுராம் என்ற பட்டபெயர் ஏற்பட்டது. மராத்தியில் *நாதுராம்* என்பது *மூக்குத்தியைக்* குறிக்கும் சொல். இவருக்குப்பின் ஒரு தமையன் பிறந்தார் அவர் பெயர் கோபால் கோட்சே.  
நாத்துராம் தன் ஐந்தாவது வகுப்பு வரை பாரமதியிலும் பின்பு ஆங்கில வழிக்கல்வி கற்கவேண்டி புனே யில் தன் மாமியின் வீட்டில் தங்கி படித்தார்.
# நாத்தூராம் கோட்சே

## காந்தியை கொன்ற வழக்கு மற்றும் தண்டணை

கோட்சே மகாத்மா காந்தியை ஜனவரி 30, 1948 அன்று மாலை நேர காந்தியின் பிரார்த்தனை கூட்டத்தில் அவரை மண்டியிட்டு வணங்கியபின் பெரேட்டா என்னும் இத்தாலிய அரைத் தானியிங்கிக் கைத்துப்பாக்கியால் காந்தியின் நெருக்கத்தில் மூன்று முறை சுட்டுக் கொலை செய்தார். காந்தி இந்தியப் பிரிவினைக்கு ஆதரவாக செயல்படுவதை எதிர்த்து இக்கொலைச் செயல் புரிந்தார். உடனே காவல் துறையினரிடம் தானே சரணடைந்தார். மே 27, 1948 ல் நடைபெற்ற வழக்கு விசாரணையின் போது தன்தரப்பு வாதங்களுக்காக அவன் எதிர்த்து வாதாடவில்லை. அவர் தரப்பு வழக்குரைஞர்கள் மிகவும் தந்திரமாக அவரது மனநிலையை காரணம் காட்டி வாதாடினர். இருப்பினும் நவம்பர் 8, 1949 அன்று கோட்சேவுக்கு மரண தண்டணை வழங்கப்பட்டது. அவருடன் சேர்த்து நாராயண் அப்தேவுக்கும் மரணதண்டணை வழங்கப்பட்டது. இருவரும் அம்பாலா சிறையில் நவம்பர் 15, 1949 அன்று தூக்கிலிடப்பட்டனர்.
# நாத்தூராம் கோட்சே

## கோட்சேயின் வாக்குமூலம்

கோட்சேயுடன் வேறு நபர்கள் இந்த வழக்கில் சதிகாரார்களாகக் குற்றம் சாட்டப்பட்டனர். அவர் செய்த செயலில் தனக்கு கூட்டாளிகள் யாரும் கிடையாது எனக் கூறினார். அவருடைய செயலுக்கு அவர் மட்டுமே முழுப் பொறுப்பு என்றும் அவர்களை தன்னோடு குற்றம் சாட்டியிருக்காவிட்டால், எந்த எதிர்வாதமும் செய்திருக்க மாட்டார் என்றும் கோட்சே தனது வாக்குமூலத்தில் கூறினார்.
# நாத்தூராம் கோட்சே

## கோட்சே காந்திஜியை பாராட்டியது

கோட்சேவின் வாக்குமூலம் காந்திஜியின் செயல்களை எதிர்க்கோணத்தில் இருந்து பார்ப்பதகவே இருந்தது. என்றாலும், கோட்சே கூறியது "நாட்டுக்காக காந்திஜி துன்பங்களை ஏற்றார் என்பதை அவர் ஏற்கத் தயாராக இருக்கிறார். அவர் மக்கள் மனதில் விழிப்புணர்வை கொண்டு வந்தார். அவர் தனது சொந்த ஆதாயத்திற்காக எதுவுமே செய்து கொள்ளவில்லை" என்று பாராட்டிக் கூறினார்.
# தாவூத் இப்ராகிம்

**தாவூத் இப்ராகிம்** டி-கம்பெனி என்ற மும்பையில் அமைந்த குற்றவாளி அமைப்பின் தலைவர் ஆவார்.இன்டர்போலின் குற்றவாளிகளின் பட்டியலில் கடுமையாகத் தேடப்படுவர்களில் ஒருவராக உள்ளார். 1993 மும்பை குண்டுவெடிப்புகளை இவர் திட்டமிட்டு ஒழுங்குபடுத்தி அதற்கு நிதியுதவி செய்துள்ளார்.  
2003இல் அமெரிக்க அரசு இவரை "உலகத் தீவிரவாதி" என்று குறித்து இவரின் பணம், சொத்துகளை தடை செய்ய வேண்டும் என்று ஐக்கிய நாடுகளுக்கு கோரிக்கை செய்துள்ளது. இந்திய அரசு இவர் தற்போது கராச்சியில் வசிக்கிறார் என்று கூறுகிறது, ஆனால் பாகிஸ்தான் அரசு இதனை மறுக்கின்றது.  
2011இல் கராச்சி, பாகிஸ்தானில் நடைபெற்ற இவரின் மகனின் திருமணத்தில் பாகிஸ்தான் உயரதிகாரிகள், உளவுத்துறையினர் வந்ததாக தகவல்கள் உள்ளன.  
உலகில் அதி சக்திவாய்ந்த மனிதர்களில் இவரிற்கு 52ஆவது இடத்தை போர்ப்ஸ்(Forbes) சஞ்சிகை வழங்கியுள்ளது.
# குவான்சா

பெண் கினாராவில் விளக்கேற்றுகிறார்]]  
**குவான்சா** (Kwanzaa) அமெரிக்காவில் சில ஆபிரிக்க அமெரிக்கர்களால் ஒரு வாரத்துக்கு கொண்டாடப்படுவரும் ஒரு விழாவாகும். டிசம்பர் 26 முதல் ஜனவரி 1 வரை ஆண்டுதோறும் இவ்விழா கொண்டாடப்படுகிறது. "குவான்சா" என்ற பெயர் சுவாகிலி மொழியில் "மடுன்டா ய குவான்சா" (முதல் பழங்கள்) என்ற சொற்றொடரிலிருந்து வருகிறது. 1966இல் மௌலானா கரெங்கா என்பவர் இவ்விழாவைத் தொடங்கி வைத்தார்.
# குவான்சா

## குவான்சாவின் கொள்கைகள்

இவ்விழாவில் ஆப்பிரிக்க அமெரிக்கர்கள் குவான்சாவின் ஏழு கொள்கைகளில் நாளுக்கு ஒரு கொள்கை கொண்டாடப்படுகின்றனர்.
- *உமோஜா* (ஒன்றியம்)
- *குஜிசகுலியா* (தன்முடிவு உரிமை)
- *உஜிமா* (கூட்டத் தொழிலும் பொறுப்பும்)
- *உஜமா* (குட்டப் பொருளாதாரம்)
- *நியா* (நோக்கம்)
- *கூம்பா* (ஆக்கத்திறன்)
- *இமானி* (நம்பிக்கை)
# குவான்சா

## வரலாறு மற்றும் சொற்பிறப்பியல்

அமெரிக்க பிளாக் பவர் ஆர்வலரும், மதச்சார்பற்ற மனிதநேயவாதியுமான மௌலான கரேங்கா , ரொனால்ட் மெக்கின்லி எவரெட் என்றும் அழைக்கப்படுபவர், குவான்சாவை 1966 ஆம் ஆண்டில் உருவாக்கினார். குறிப்பாக ஆப்பிரிக்க-அமெரிக்க விடுமுறை நாளாக இது கொண்டாடப்படுகிறது. கரேங்காவின் கூற்றுப்படி, *குவான்சா* என்ற பெயர் சுவாகிலி சொற்றொடரான *மாதுண்டா யா குவான்ஸாவிலிருந்து உருவானது.* அதாவது "அறுவடையின் முதல் பழங்கள்". என்று பொருள்படும் மிகவும் வழக்கமான சொற்றொடர் வெறுமனே "முதல் பழங்கள்" என்பதாகும். கிழக்கு ஆபிரிக்க மொழியான சுவாஹிலியின் பான்-ஆபிரிக்க மதத்தின் அடையாளமாக அதன் நிலையை பிரதிபலிக்கிறது, குறிப்பாக 1960 களில், மேற்கு ஆபிரிக்காவில் இருந்து மக்களை அமெரிக்காவிற்கு அழைத்து வந்த அட்லாண்டிக் அடிமை வர்த்தகம் நடத்தப்பட்டதை பிரதிபலிக்கிறது .  
முதல் பழ திருவிழாக்கள் தென்னாப்பிரிக்காவிலும் உள்ளன, டிசம்பர் / ஜனவரி மாதங்களில் சங்கீதத்துடன் கொண்டாடப்படுகின்றன, மேலும் கரேங்கா ஜூலு கொண்டாடும் உம்கோசி வோக்வேஷ்வாமா என்ற திருவிழாவால் ஓரளாவு ஈர்க்கப்பட்டார். விடுமுறையின் பெயரை கூடுதல் "அ" உடன் உச்சரிக்க முடிவு செய்யப்பட்டது, இதனால் குறியீட்டு ஏழு எழுத்துக்கள் இருக்கும்.  
குவான்சா என்பது 1960 களின் கறுப்பு தேசியவாத இயக்கத்தில் வேர்களைக் கொண்ட ஒரு கொண்டாட்டமாகும். ஆப்பிரிக்க அமெரிக்கர்கள் அவர்களின் ஆப்பிரிக்க கலாச்சார மற்றும் வரலாற்று பாரம்பரியத்தை இணைத்துக் உதவ ஸ்தாபிக்கப்பட்டது. என கரேங்கா கூறினார். ஆப்பிரிக்க அமெரிக்கர்கள் குவான்சாவின் ஏழு கொள்கைகளில் நாளுக்கு ஒரு கொள்கை" என்ற சமூகத்துவ ஆப்பிரிக்க தத்துவம் இது. 1960 கள் மற்றும் 1970 களின் பிளாக் பவர் இயக்கத்தின் முக்கிய நபரான கரேங்காவைப் பொறுத்தவரை, அத்தகைய விடுமுறைகளை உருவாக்குவதும் ஒரு அத்தியாவசியத்தைக் அடிக்கோடிட்டுக் காட்டுகிறது .  
குவான்சாவின் ஆரம்ப ஆண்டுகளில், கரேங்கா இது இயேசு கிறிஸ்து பிறந்த நாள் கொண்டாட்டத்திற்கு மாற்றாக இருக்க வேண்டும் என்று கூறினார். இயேசு மனநோயாளி என்றும், கிறிஸ்தவம் என்பது ஒரு "வெள்ளை" மதம் என்றும் அவர் நம்பினார். குவான்சா பலரின் ஆதரவைப் பெற்றதால், கரேங்கா தனது நிலையை மாற்றிக்கொண்டார். பின்னர் 1997 *குவான்சா: குடும்பம், சமூகம் மற்றும் கலாச்சாரத்தின் கொண்டாட்டம்* "எனப்பட்டது," குவான்சா மக்களுக்கு தங்கள் சொந்த மதத்திற்கு மாற்றாக உருவாக்கப்படவில்லை அல்லது மத விடுமுறை அளிக்கவில்லை என்றது. " குவான்சாவைக் கொண்டாடும் பல ஆப்பிரிக்க அமெரிக்கர்கள் இயேசு கிறிஸ்து பிறந்த நாள் கொண்டாட்டத்துடன் குவான்சாவையும் கடைப்பிடிக்கிறார்கள்.
# குவான்சா

## கோட்பாடுகள்

*குவான்சா* அதன் நிறுவனர் கரேங்கா *குவான்ஸாவின்* ஏழு கொள்கைகள் அல்லது *குஸோ சபா* (முதலில் *நுகுசு சபா)* ஏழு கொள்கைகளை சமூகத்துவ ஆப்பிரிக்க தத்துவம் என்று கூறினார் . இந்த ஏழு கொள்கைகளும் *கவாய்தா*, ஒரு சுவாஹிலி வார்த்தையான "பொது" என்று பொருள்படும்.
# குவான்சா

## சடங்குகள்

குவான்சாவைக் கொண்டாடும் குடும்பங்கள் தங்கள் வீடுகளை கலைப் பொருள்கள், கென்டே போன்ற வண்ணமயமான ஆப்பிரிக்க துணி, குறிப்பாக பெண்கள் கஃப்டான்கள் அணிவது மற்றும் ஆப்பிரிக்க இலட்சியவாதத்தைக் குறிக்கும் புதிய பழங்கள் ஆகியவற்றால் அலங்கரிக்கின்றனர். குவான்சா விழாக்களில் குழந்தைகளைச் சேர்ப்பது மற்றும் முன்னோர்களுக்கு மரியாதை மற்றும் நன்றியைத் தெரிவிப்பது வழக்கமாகும். ஆப்பிரிக்கரல்லாத அமெரிக்கர்களும் குவான்சாவைக் கொண்டாடுகிறார்கள். "மகிழ்ச்சியான குவான்சா" என்று தங்களுக்குள் வாழ்த்துகள் பரிமாறிக்கொள்வார்கள்.
# குவான்சா

## பின்பற்றுதல்

தேசிய சில்லறை கூட்டமைப்பு 2004 முதல் குளிர்கால விடுமுறை நாட்களில் சந்தைப்படுத்தல் கணக்கெடுப்புக்கு நிதியுதவி அளித்துள்ளது, மேலும் 2015 ஆம் ஆண்டில் வாக்களிக்கப்பட்டவர்களில் 1.9% பேர் சுமார் ஆறு மில்லியன் மக்கள் குவான்சாவைக் கொண்டாட திட்டமிட்டுள்ளனர். 2006 ஆம் ஆண்டு 28 மில்லியன் மக்கள் குவான்ஸாவைக் கொண்டாடுகிறார்கள் என்று மௌலானா கரேங்கா தெரிவித்தார். இது உலகம் முழுவதும் கொண்டாடப்படுவதாக அவர் எப்போதும் கூறி வருகிறார். லீ டி. பேக்கர் இந்த எண்ணிக்கையை 12 மில்லியனாக இருக்கிறது என்கிறார். ஆப்பிரிக்க அமெரிக்க கலாச்சார மையம் 2009 இல் 30 மில்லியனாக இருக்கிறது என்கிறது.
# சாமுவேல் பெப்பீசு

**சாமுவேல் பெப்பீசு** (*Samuel Pepys*) என்பவர் இங்கிலாந்து நாட்டைச் சேர்ந்த ஒரு கடற்படை நிர்வாகியாவார். ஆங்கிலேய நாடாளுமன்றத்தில் ஓர் உறுப்பினராகவும் இவர் இருந்துள்ளார். 1633 ஆம் ஆண்டு பிப்ரவரி மாதம் 23 ஆம் தேதியன்று பெப்பீசு பிறந்தார். 1660-1669 காலப்பகுதியில் ஓர் இளைஞராக பெப்பீசு தொகுத்து வந்த நாட்குறிப்பு புகழ் பெற்ற ஒரு படைப்பாகும். கடற் பயணப் பட்டறிவு ஏதுமில்லை என்றாலும் பெப்பீசின் தலைமைப் பண்பு, விடாமுயற்சி, நிர்வாகத் திறமை உள்ளிட்ட காரணங்களால் இங்கிலாந்தின் அரசர்கள் இரண்டாம் சார்லசு மற்றும் இரண்டாம் யேம்சு இருவரது ஆட்சியிலும் கடற்படையின் தலைமை நிர்வாகியாக பதவி வகிக்கும் நிலைக்கு உயர்ந்தார். இராயல் கடற்படையின் ஆரம்பகால தொழில்மயமாக்கல் நிர்வாகத்தில் இவரது செல்வாக்கும சீர்திருத்தங்களும் முக்கியமானவையாகும்.  
1660 ஆம் ஆண்டு முதல் 1669 ஆம் ஆண்டு வரை பெப்பீசு தொகுத்து வைத்திருந்த விரிவான நாட்குறிப்பு 19 ஆம் நூற்றாண்டில் முதன்முதலில் வெளியிடப்பட்டது. ஆங்கில மறுசீரமைப்பு காலத்திற்கான மிக முக்கியமான முதன்மை ஆதாரங்களில் இதுவும் ஒன்றாகும். 1665, 1666 ஆம் ஆண்டுகளில் இலண்டனில் ஏற்பட்ட பிளேக் பெரும் தொற்று நோய், இரண்டாம் ஆங்கிலேய-டச்சு போர் மற்றும் இலண்டன் பெரும் தீ விபத்து போன்ற பெரிய நிகழ்வுகளின் தனிப்பட்ட வெளிப்பாடு மற்றும் நேரில் கண்ட சாட்சியமாக இந்நாட்குறிப்பு திகழ்கிறது.
# சாமுவேல் பெப்பீசு

## ஆரம்ப வாழ்க்கை

இலண்டன் நகரத்தின் பிளீட்டு தெருவிலுள்ள சாலிசுபெரி குடியிருப்பு வளாகத்தில் 1633 ஆம் ஆண்டு பெப்பீசு பிறந்தார். தையல் தொழிலாளியான யான் பெப்பீசும் வொயிட் சேப்பல் மாவட்டத்தைச் சேர்ந்த இறைச்சிக் கடைக்காரரின் மகளான மார்க்கரெட்டும் இவரது பெற்றோர்களாவர். இவரது பெரிய மாமா தால்போட்டு பெப்பீசு 1625 ஆம் ஆண்டு கேம்பிரிட்ச்சிற்கான நீதிபதியாகவும் சிறிது காலம் நாடாளுமன்ற உறுப்பினராகவும் இருந்தவராவார். இவரது தந்தையின் சித்தி மகன் சர் ரிச்சர்ட் பெப்பீசு 1640 ஆம் ஆண்டில் சட்பரிக்கு நாடாளுமன்ற உறுப்பினராகத் தேர்ந்தெடுக்கப்பட்டவராவார்.  
பதினொரு குழந்தைகள் கொண்ட குடும்பத்தில் ஐந்தாவது குழந்தையாக பெப்பீசு இருந்தார். ஆனால் குழந்தை இறப்பு அதிகமாக இருந்த காலமென்பதால் குடும்பத்தில் உயிர் பிழைத்த குழந்தைகள் பட்டியலில் மிகப் பெரியவர் ஆனார். 1633 ஆம் ஆண்டு மார்ச்சு மாதம் 3 ஆம் தேதியன்று செயின்ட் பிரைட்சு தேவாலயத்தில் இவருக்கு திருமுழுக்கு செய்து வைக்கப்பட்டது. 1651 ஆம் ஆண்டு மாக்டலீன் கல்லூரியில் படித்தபோதும் உணவு மற்றும் கட்டண சலுகைகள் இவருக்குக் கிடைத்தன. இக்கல்லூரியில் 1654 ஆம் ஆண்டு தனது இளங்கலை பட்டத்தை பெப்பீசு பெற்றார்.  
பிரெஞ்சு உகியுனோட்டு குடியேறியவர்களின் வழித்தோன்றலான பதினான்கு வயது எலிசபெத் டி செயின்ட் மைக்கேலை பெப்பீசு திருமணம் செய்து கொண்டார்.
# சாமுவேல் பெப்பீசு

## உடல்நலக் குறைவு

சிறு வயதிலிருந்தே பெப்பீசு சிறுநீர் பாதையில் சிறுநீர்ப்பைக் கற்கள் நோயால் அவதிப்பட்டார். இதே நோயால் பெப்பீசின் தாயும் சகோதரர் சானும் பின்னர் பாதிக்கப்பட்டனர். வலி மற்றும் சிறுநீரில் இரத்தம் வெளியேறுதல் உள்ளிட்ட பிற அறிகுறிகள் இல்லாமல் ஒருபோதும் பெப்பீசு இருந்ததில்லை. திருமணமான நேரத்தில் இந்நிலை மிகவும் மோசமாக இருந்தது.  
1657 ஆம் ஆண்டில் பெப்பீசு சிறுநீரகக் கல் அறுவை சிகிச்சை செய்ய முடிவு செய்தார். அக்காலத்தில் இதுவோர் எளிமையான முடிவல்ல. ஏனெனில் அறுவை சிகிச்சை குறிப்பாக வேதனையானது மற்றும் அபாயகரமானது என்று அப்போது அறியப்பட்டது. ஆயினும்கூட பெப்பீசு அறுவை சிகிச்சை நிபுணர் தாமசு ஓலியரைக் கலந்தாலோசித்தார். மார்ச் 26, 1658 ஆம் ஆண்டு மார்ச்சு 26 அன்று, பெப்பீசீன் உறவினர் யேன் டர்னரின் வீட்டில் ஒரு படுக்கையறையில் இந்த அறுவை சிகிச்சை நடந்தது. பெப்பீசின் சிறுநீரகக் கல் இச்சிகிச்சையில் வெற்றிகரமாக அகற்றப்பட்டது. இந்த சிகிச்சையின் ஒவ்வோர் ஆண்டு நிறைவையும் கொண்டாடவேண்டும் என்று தீர்மானித்த பெப்பீசு பல ஆண்டுகள் கொண்டாடியும் மகிழ்ந்தார். இருப்பினும் அறுவைச் சிகிச்சைக்குப் பின்னரான நீண்டகால பக்க விளைவுகள் இருந்தன. இவரது சிறுநீர்ப்பையில் மேற்கொள்ளப்பட்ட கீறல் பெப்பீசு வாழ்க்கையின் பிற்பகுதியில் மீண்டும் பாதிப்பை உண்டாக்கியது. அறுவைசிகிச்சைக்கு முன்னர் இவர் குழந்தை இல்லாதவராக இருந்ததார் என்றாலும் இச்சிகிச்சை பெப்பீசை மலட்டுத்தன்மையடையச் செய்திருக்கலாம் என்று கூறப்படுகிறது. இதற்கு நேரடியான ஆதாரங்கள் எதுவும் கொடுக்கப்படவில்லை. 1658 ஆம் ஆண்டின் நடுப்பகுதியில் பெப்பீசு தற்கால டவுனிங் தெருவுக்கு அருகிலுள்ள ஆக்சு யார்டுக்கு இடம்பெயர்ந்தார். சியார்ச்சு டவுனிங்கின் அமைச்சவரையில் சபாநாயகராக பணியாற்றினார்.
# 1993 மும்பை குண்டுவெடிப்புகள்

**1993 மும்பை குண்டுவெடிப்புகள்** என்பது மும்பையில் மார்ச் 12, 1993 இடம்பெற்ற குண்டுவெடிப்புகளை குறிக்கும். இந்த நிகழ்வை இந்திய அரசு தாவூத் இப்ராகிமின் டி-கம்பெனி என்ற குற்றவாளி அமைப்பை குற்றம் சாட்டியது. இந்திய வரலாற்றிலேயே இந்த தாக்குதல் மிக அழிவான குண்டுவெடிப்பாகும். மொத்தத்தில் 257 மக்கள் உயிரிழந்து, 700 மக்கள் படுகாயம் அடைந்தனர். இந்த தாக்குதல் பாபர் மசூதி இடிப்புக்கான எதிர்தாக்குதல் என்று இந்திய அரசு நம்பியது.
# 1993 மும்பை குண்டுவெடிப்புகள்

## இதனையும் காண்க

- மும்பை கலவரங்கள்
# தட்டாரப்பூச்சி

**தட்டாரப்பூச்சி** அல்லது **தட்டான்** (இலங்கை வழக்கு: **தும்பி**, *dragonfly*) என்பது நீர்நிலைகளுக்கு அருகே காணப்படும் கண்ணைக் கவரும் பூச்சிக் குடும்பங்களின் அழகான, ஒல்லியான, பறக்கும் பூச்சித் தனியன்களாகும். தமிழ்நாட்டில் பல பகுதிகளில் இப்பூச்சி வகைகளைத் **தும்பி** என்றும் அழைக்கிறார்கள். இவற்றைத் தட்டாம்பூச்சி என்றும் அழைப்பர்.  
இப்பூச்சிகளின் உடல், கண்ணைக் கவரும் நிறத்தில் மெல்லிய கம்பி போல் நீண்டு இருக்கும். தட்டாரப்பூச்சிகளுக்கு நான்கு இறக்கைகள் உள்ளன. இவை வலைபோலவும் மிகமிக மெல்லிய, கண்ணாடி போன்ற ஒளி ஊடுருவும் படலமாகவும் இருக்கின்றன. இவற்றைக் கொண்டு, திறமையுடன் பறக்கின்றன. மணிக்கு 70 முதல் 90 கி.மீ. வரையிலும் விரைவாக பறக்க வல்லன. தட்டான் பூச்சிகளுக்கு இரண்டு பெரிய கூட்டடுக்குக் கண்களும் ஆறு கால்களும் உண்டு. கால்களில் மெல்லிய மயிர் போன்ற இழைகள் நெடுகிலும் உண்டு. தட்டாம் பூச்சிகள் மற்ற கொசு போன்ற பிற சிறு பறக்கும் பூச்சிகளையும் பிற சிறு உயிரினங்களையும் உண்டு வாழ்வதால் கொன்றுண்ணிப் பூச்சிகளில் ஒன்றாகும்.  
தட்டாரப்பூச்சிகள் ஆண்டிற்கு 8,000 கி.மீ தொலைவு பறக்கக்கூடியன என முன்பு அறிஞர்கள் எண்ணியிருந்தார்கள். ஆனால் பிப்ரவரி 2016இல் பிலாசு ஒன் (PLOS ONE) இதழில் வெளியான ஆய்வறிக்கையின் படி தட்டாரப்பூச்சிகள் 14,000 முதல் 18,000 கி.மீ வரைப் பறக்கக்கூடியன என நிறுவுகிறது.  
தட்டாரப்பூச்சிகள், உயிரினப் வகைப்பாட்டில் “பல் இருக்கின்ற” என்று பொருள்படும் ஓடோனட்டா என்னும் வரிசையில், எப்பிப்புரோக்டா என்னும் துணைவரிசையைச் சேர்ந்த உயிரினங்களாகும். தட்டாரப்பூச்சிக் குடும்பங்களின் அறிவியற் பெயர் *அனிசோப்டெரா* (Anisoptera) என்பதாகும். *அனிசோப்டெரா* என்னும் சொல் கிரேக்க மொழியில் உள்ள இரண்டு சொற்களின் கூட்டு. கிரேக்க மொழியில் ανισος *anisos, அனிசோசு* என்றால் "சீரில்லாத, ஏற்றத்தாழ்வான" என்று பொருள், அதனோடு πτερος *pteros, ப்டொரொசு* என்றால் இறக்கை அல்லது சிறகு, என்று பொருள், எனவே அனிசோப்டெரா (Anisoptera) என்பது *சீரிலாயிறகி* என்பதாகும். முன் இறக்கைகள் உடலோடு சேரும்போது, அங்கே இறக்கையின் அகலத்தைவிட, பின் இறக்கையின் அடிப்பகுதி சேரும் இடம் அகலமாகும். இதுவே "சீரிலாயிறகி" என்பதன் பொருள்.  
தட்டாரப்பூச்சிகளைப் போலவே ஆனால் இன்னும் மெல்லிய உடல் கொண்ட ஊசித்தட்டாரப் பூச்சி (அல்லது ஊசித்தட்டான், ஊசித்தும்பி) என்னும் பிறிதொரு உள்வரிசையும் உண்டு. இந்த ஊசித்தட்டான் *சைகோப்டெரா* (Zygoptera) என்னும் உயிரியல் உள்வரிசையைச் சேர்ந்தது. *சைகோப்டெரா* என்பது கிரேக்க மொழியில் உள்ள "சைகோ" + "ப்டெராசு" என்ற இருசொற்களின் கூட்டு. "சைகோ" என்றால் "ஒன்றிணைந்த", "சேர்ந்திருக்கும்" என்று பொருள், "ப்டெராசு" என்பது இறகு அல்லது சிறகு. ஊசித்தட்டான்கள் அமர்ந்திருக்கும் பொழுது தன் இறக்கைகளை ஒன்றாகச் சேர்த்து வைத்து இருக்கும், இதனாலும், இதன் இறக்கைகள் உடலில் சேரும் இடத்தில் ஒத்த அகலங்கள் கொண்டதாகவும் இருப்பதாலும், சைகோப்டெரா அல்லது *சேர்சிறகி* அல்லது *இணைசேரிறகி* என்று அழைக்கப்படுகின்றது.  
உலகில் தட்டான், ஊசித்தட்டான் பூச்சிகளில் ஏறத்தாழ 6000 வகைகள் உள்ளன. இந்தியாவில் 503 தட்டான் இனங்கள் இதுவரை பதிவு செய்யப்பட்டிருக்கின்றன. இவை உலகில் ஏறத்தாழ எல்லா இடங்களிலும் வாழ்கின்ற ஓர் உயிரினம். இப்பூச்சி இனம் நில உலகில் மிகத்தொன்மையான காலத்தில் இருந்தே வாழ்ந்து வரும் ஓர் உயிரினம். 65 மில்லியன் ஆண்டுகளுக்கு முன்பு அழிவுற்ற தொன்மாக்களுக்கும் மிக முன்னதாகவே, ஏறத்தாழ 325 மில்லியன் ஆண்டுகளுக்கு முன்பு இருந்தே வாழ்ந்துவரும் ஓர் உயிரினம்.
# தட்டாரப்பூச்சி

## உடலமைப்பு

தட்டான் பூச்சியின் உடலை மூன்று பாகமாகப் பிரிக்கலாம். முதலில் தலைப்பகுதி. அடுத்து நெஞ்சுப் பகுதி கடைசியாக ஒல்லியாக நீண்ட குச்சி போல் உள்ள பகுதி வயிறு.  
தலைப் பகுதியில் பெரிய இரண்டு கூட்டுக்கண்களும், வாயும், இரண்டு உணர்விழைகளும் உண்டு. நடுப்பகுதியாகிய நெஞ்சுப்பகுதியில் இறக்கைகள் சேர்வதும், கால்கள் இணைந்திருப்பதும் முக்கியக் கூறுகளாகும். நீண்ட ஒல்லியான கம்பி போன்ற வயிற்றுப்பகுதியில் பல முக்கியமான உறுப்புகள் உள்ளன. இப்பகுதியில், கழிவுவாய், முள் போன்ற கொடுக்கு, பெண்தும்பிக்கு முட்டையிடும் உறுப்பு, ஆண்தும்பிக்கு விந்துகளைச் சேமித்து வைக்கும் துணை இனப்பெருக்க உறுப்பு போன்றவை அடங்கும். தட்டானுக்குக் கீழிறக்கை மேலிறக்கையை விட அகலமாகக் காணப்படும்.
# தட்டாரப்பூச்சி

## வாழ்முறை

பெண் தட்டாம்பூச்சி, சில நூறு முதல் சில ஆயிரம் முட்டைகளை நீரிலோ, நீரருகே உள்ள மண்ணிலோ, நீர்ச்செடிகளிலோ இடுகின்றது. வெப்ப நாடுகளில் உள்ளவை சில நாட்கள் முதல் (5-15 நாள்கள் முதல்) ஒரு மாத அளவிலே பொரிக்கும். குளிர் நாடுகளில் இரண்டு மாதம் முதல் 7 மாதங்கள் வரை கூட ஆகலாம். அந்த முட்டைகளில் இருந்து பிறக்கும் இளவுயிரி தட்டான்
நீருக்குள்ளேயே தன் வாழ்க்கையை ஓராண்டு முதல் ஐந்தாண்டுகள் வரை வாழும். அப்பொழுது இதற்கு இறக்கைகள் இருக்காது. இந்த நிலையிலும் இவற்றுக்கு நல்ல கண்பார்வை உண்டு, பெரிய கீழ்வாய்த் தாடை உண்டு. இவ் இளவுயிரிகள் செவுள் கள் மூலம் மூச்சுவிடுகின்றன.
# தட்டாரப்பூச்சி

## வாழ்முறை

### ஊட்டம்

இளவுயிரிகள் இந்நிலையில் நிறைய நீர்வாழ் உயிரினங்களையும் இளம் கொசுக்களையும், இளவுயிர் கொசுக்ளையும் உண்டு வாழும். இதனால் இவை கொசுக்களை கட்டுப்படுத்துவதில் பெரும்பங்கு வகிக்கின்றன. தன் நீர்வாழ் நாள்களில் இவை 10-15முறை புறத்தோல்களைக் களையும். கடைசி தோலுரிப்பின் பின் நீரில் இருந்து வெளிப்பட்டு பறக்கத் தொடங்கிவிடுகின்றது. முழு வளர்ச்சி அடைந்து, பறக்கும் தட்டானாக ஆன பின்பு, அது சில கிழமைகளோ (வாரங்களோ) அல்லது ஓரிரண்டு மாதங்களோதான் உயிர்வாழ்கின்றன. முழு வளர்ச்சி அடைந்து பறக்கும் தட்டான் பறந்து கொண்டே கொசு , ஈ, பட்டாம்பூச்சி போன்ற சிறு பறக்கும் பூச்சிகளை உண்ணும். பறக்கும் பொழுது தன் ஆறு கால்களையும் ஒரு சிறு கூடை போல் வைத்துக்கொண்டு பறக்கும். அப்பொழுது அதில் மாட்டும் பூச்சிகளையும் உண்ணும். இவற்றின் கண்பார்வை, அசையாது இருக்கும் பொருளை, ஏறத்தாழ 2 மீட்டர் தொலைவில் காணக்கூடியதாகும், ஆனால் நகரும் பொருளாயின் அதைப்போல் 2-3 மடங்கு தொலைவில் உள்ளதையும் பார்க்க இயலும்.
# தட்டாரப்பூச்சி

## வாழ்முறை

### பறக்கும் திறன்

இவற்றின் பறக்கும் திறன், மற்ற பறக்கும் பூச்சிகள் யாவற்றைக் காட்டிலும் திறன் மிக்கது ஆகும். தும்பிகள் பறந்துகொண்டே ஒரே இடத்தில் நிற்கக்கூடிய திறம் கொண்டவை. இப்படி பறந்து கொண்டே இரே இடத்தில் நிற்பதை *ஞாற்சி* என்பர். அது மட்டும் அல்லாமல் பறந்துகொண்டே திடீர் என்று 180 பாகை திரும்பி, பின் திசை நோக்கிப் பறக்கவும், முன்னால் பறக்காமல் பின்னோக்கி நகருமாறு பறக்கவும் இயலும். பொதுவாக மணிக்கு 20-30 கி.மீ விரைவில் பறக்கும் திறம் கொண்டவை, ஆனால் மணிக்கு 80-100 கி.மீ விரைவில் பறப்பதைப் பற்றியும் ஆய்வாளர்கள் அறிந்திருக்கிறார்கள்
# தியொடோர் ரோசவெல்ட்

**தியொடோர் ரோசவெல்ட்** (*Theodore Roosevelt*, அக்டோபர் 27, 1858-ஜனவரி 6, 1919) 26ஆவது அமெரிக்கக் குடியரசுத் தலைவர் ஆவார். பகட்டான தோற்றத்திற்கும், இவரது சாதனைகளுக்கும் இவரின் லட்சிய ஆசைகளுக்கும் மற்றும் தலைமை பண்பிற்காகவும் திட்டமிட்ட செய்கைகளுக்காகவும் பிரபலமாக அறியப்பட்ட இவர் குடியரசுக் கட்சியின் சார்பாக நியூயார்க் மாநிலத்திலும் ஆளுநராக இருந்தார். எசுப்பானிய-அமெரிக்கப் போரில் இராணுவத் தளபதியாக இருந்தார்.  
இவர் செல்வச் செழிப்பு மிகுந்த குடும்பத்தில் பிறந்தவர். இவர் சிறுவயதில் இருந்தே ஆஸ்துமாவினால் பீடிக்கப்பட்டிருந்தார். இருந்தாலும் தளர்வுறாத முயற்சிகளால் இவரது குறைகளைக் களைந்தவர். இவர் ஒரு இயற்கை விரும்பி. ஹார்வர்ட் யூனிவெர்சிட்டியில் பயின்ற இவர் கடற்படையில் அதீத ஆர்வம் கொண்டவராகத் திகழ்ந்தார்.  
இவரின் நினைவில் டெடி கரடிக்குட்டிகளுக்குப் பெயரிடப்பட்டது. 1906 இல் அமைதிக்கான நோபல் பரிசைப் பெற்றார்.
# டைடல் பூங்கா, சென்னை

**டைடல் பூங்கா** (Tidel Park) சென்னையின் தரமணி பகுதியில் அமைந்த தகவல் தொழில்நுட்பக் கட்டிடம் ஆகும். ராஜீவ் காந்தி சாலையில் அமைந்துள்ள இக்கட்டிடம் 2000இல் திறக்கப்பட்டது. டைடல் பார்க், ஆசியாவில் உள்ள மிகப்பெரிய தகவல் தொழில்நுட்பக் கட்டிடங்களில் ஒன்றாகும். இக்கட்டிடம், 119,000 சதுர மீட்டர் பரப்பளவில் அமைந்துள்ளது. இது, சென்னை விமான நிலையதிலிருந்து 14 கி.மீ. தொலைவிலும், சென்னைத் துறைமுகத்திலிருந்து 16 கி.மீ. தூரத்திலும் உள்ளது.  
யிலிருந்து டைடல் பார்க்]]
# இரண்டாம் பிரான்சிசு, புனித உரோமைப் பேரரசர்

**புனித ரோமப் பேரரசன் இரண்டாம் பிரான்சிஸ்** (*Francis II, Holy Roman Emperor*, ஜெர்மன் மொழி: Franz II, Heiliger Römischer Kaiser, பெப்ரவரி 12, 1768 – மார்ச் 2, 1835) என்பவர் புனித ரோமப் பேரரசின் கடைசி மன்னர். இவன் 1792 ஆம் ஆண்டில் இருந்து 1806 வரை பதவியில் இருந்தார். ஆகஸ்ட் 6, 1806 இல் அவுஸ்டர்லித்ஸ் என்ற இடத்தில் பிரான்சின் முதலாம் நெப்போலியனுடன் இடம்பெற்ற போரில் பெரும் தோல்வியடைந்ததைத் தொடர்ந்து பதவியிழந்தார். 1804 ஆம் ஆண்டு இவர் ஆஸ்திரியப் பேரரசை உருவாக்கி *ஆஸ்திரியாவின் முதலாம் பிரான்சிஸ்* என்ற பெயரில் அதன் முதலாவது பேரரசன் ஆனார். 1835 ஆம் ஆண்டு வரை ஆஸ்திரியாவின் பேரரசனாகப் பதவி வகித்து இரண்டு பேரரசுகளை ஆண்ட ஒரேயொரு மன்னன் பெயரைப் பெற்றான். அவுஸ்டர்லித்சில் தோல்வியடைந்தாலும் முதலாம் பிரான்சிஸ் தொடர்ந்து நெப்போலியனை எதிர்த்து போரிட்டு மேலும் பல தோல்விகளைச் சந்தித்தான். எனினும் பிரான்சிசின் மகள் ஆஸ்திரியாவின் மரீ லூயிஸ் முதலாம் நெப்போலியனை மார்ச் 10, 1810 இல் மணம் புரிந்து பிரான்சின் அரசியானாள்.
# இரண்டாம் பிரான்சிசு, புனித உரோமைப் பேரரசர்

## படிமங்கள்

<>
</>
# லிட்டில் பாய்

**லிட்டில் பாய்** (ஆங்கிலம்: *Little Boy*; **சின்னப் பையன்**) என்பது ஜப்பான் நகரான ஹிரோசிமா மீது 1945 ஆம் ஆண்டு ஆகஸ்ட் 6 இல் ஐக்கிய அமெரிக்காவினால் வீசப்பட்ட அணுகுண்டிற்கு இடப்பட்ட பெயர் ஆகும். இது அமெரிக்காவின் வான்படை விமானியான போல் டிபெட்ஸ் என்பவரால் எனோலா கே (*Enola Gay*) என்ற பி-29 ரக விமானத்தில் இருந்து வீசப்பட்டது. இதுவே ஆயுதமாகப் பாவிக்கப்பட்ட முதலாவது அணுகுண்டாகும். இது வீசப்பட்டு மூன்றாவது நாளில் "கொழுத்த மனிதன்" என்ற பெயரில் இரண்டாவது அணுகுண்டு நாகசாக்கி நகர் மீது வீசப்பட்டது.
# பாரம் தூக்குதல்

**பாரம் தூக்குதல்** எவ்வளவு கூடிய நிறையை ஒருவர் தூக்க முடியும் என்று பார்க்கும் ஒரு விளையாட்டாகும். இது ஒலிம்பிக் விளையாட்டு மற்றும் பொதுநலவாய விளையாட்டுக்கள் போன்ற நிகழ்வுகளில் விளையாடப்படுகிறது. விளையாட்டு வீரர் நிறைதகடுகள் பூட்டப்பட்ட கம்பத்தை குலுக்காமல் வீரயமாக சில நிமிடங்கள் தூக்கி காட்ட வேண்டும். வெவ்வேறு நிறை உடைய வீரர்கள் வெவ்வேறு வகுப்பு போட்டிகளில் பங்குபற்றுவர்.
# பாரம் தூக்குதல்

## வரலாறு

இன்றைய நவீன பளு தூக்குதல் விளையாட்டு 19 ஆம் நூற்றாண்டின் ஐரோப்பிய போட்டிகளில் பிறந்ததாகும். 1896 ஆம் ஆண்டு ஒலிம்பிக் போட்டியில் முதன் முதலில் இந்த பாரம் தூக்குதல் போட்டி விளையாடப்பட்டது. ஆரம்ப காலத்தில் ஒரு கையில் பளு தூக்குபவர்களுக்கும் இரண்டு கையில் பளு தூக்குபவர்களுக்கும் தனிப் பிரிவுகளாகப் போட்டிகள் நடைபெற்றன.  
1950 இலிருந்து இது பொதுநலவாய விளையாட்டு போட்டிகளில் விளையாடப்பட்டு வருகிறது. பொதுநலவாய விளையாட்டு போட்டிகளில் இது ஒரு முக்கிய விளையாட்டாக உள்ளது. முதல் ஆண் உலக சாம்பியன் 1891 இல் முடிசூட்டப்பட்டார்.
# பாரம் தூக்குதல்

## இந்தியர்களின் பதக்கங்கள்

- இந்தியாவைச் சேர்ந்த கர்னம் மல்லேஸ்வரி 2000 சிட்னி ஒலிம்பிக் நடைபெற்ற இந்தப் போட்டியில் வெண்கலப் பதக்கம் பெற்றவர். இந்தியாவில் இருந்து ஒலிம்பிக் பதக்கம் பெற்ற ஒரே பெண்மணி இவர் ஆவார்.
- 2014 பொதுநலவாய விளையாட்டுக்களின் பாரம் தூக்குதல் – ஆடவர் 77 கிலோ போட்டிகளில் தமிழகத்தைச் சேர்ந்த சதீஷ் சிவலிங்கம் தங்கப் பதக்கம் வென்றார்.
# பாரம் தூக்குதல்

## ஆண்மை பறிபோகும்

முறையான ஆசான்கள் இல்லாமல் தங்கள் போக்கிற்கு எடையை தூக்குவதனால் ஆண்மை பறிபோகும் என்ற நம்பிக்கை பரவலாகக் காணப்படுகிறது.
# படகு விளையாட்டுகள்

யில் சுண்டன் வள்ளங்கள்]]  
**படகுப்போட்டி** இக்கால ஒலிம்பிக் விளையாட்டுகளில் ஒன்று. கட்டுமரம் நீரில் மிதக்க உருவாக்கப்பட்ட ஒருவகைப் படகு. கட்டுமரம் மீன் பிடிக்கப் பயன்படுத்தப்பட்டது. துடுப்பால் நீரைப் பின்னுக்குத் தள்ளிக் கட்டுமரத்தை முன்னேறச் செய்வார்கள். இதனைப் 'படகு வலித்தல்' என்பர். இது இக்காலத்தில் 'துடுப்புப் படகோட்டம்' (*Rowing*) என்னும் விளையாட்டாக நடைபெறுகிறது.  
சங்ககால மக்களின் மிதவை விளையாட்டுகளை சங்கப்பாடல்கள் குறிப்பிடுகின்றன. ஒலிம்பிக், உலக விளையாட்டுப் போட்டிகளும், இக்காலத்தில் நடைபெறுகின்றன.
# படகு விளையாட்டுகள்

## முன்படகு, பின்படகு

படகு முன்னோக்கிச் செல்லுமாறு துடுப்பால் செலுத்துதல் முன்படகு எனப்படும். படகு பின்னோக்கிச் செல்லுமாறு செலுத்துதல் பின்படகு எனப்படும். சங்ககாலத்தில் ஆற்றுநீரில் படகில் செல்லும்போது படகை முன்புறமாகவும், பின்புறமாகவும் செலுத்தி விளையாடியதை ஒருபாடல் குறிப்பிடுகிறது.
# படகு விளையாட்டுகள்

## ஒற்றைத் துடுப்புப் படகு

அதிக ஆழமில்லாத நீரில் நீண்ட கழி ஒன்றைத் தரையில் ஊன்றிப் படகை உந்துவர். ஆற்றைக் கடக்க உதவும் பரிசல்களைச் செலுத்தவும் இம்முறையைப் பயன்படுத்துவர். படகில் அமர்ந்துகொண்டு துடுப்பு ஒன்றால் நீரைப் பின்தள்ளிப் படகு முன்னோக்கிச் செல்லுமாறு செலுத்துதலும் உண்டு. கடலில் மீன் பிடிக்கச் செல்லும் கட்டுமரக்காரர்கள் இவ்வாறு ஒற்றைத் துடுப்பால் உந்துவர். இவை ஒற்றைத் துடுப்புப் படகுகள்.
# படகு விளையாட்டுகள்

## பேரணிப் படகு

கேரளாவில் வள்ளங்களி போட்டிகள் இன்றும் முக்கியமான போட்டி நிகழ்ச்சியாகும்.
# படகு விளையாட்டுகள்

## வளிப்படகு

வளிப்படகு எனது காற்றால் இயக்கப்படும் படகு. இக்கால ஒலிம்பிக், உலகப் படகுப் போட்டிகளில் இந்த வகையான வளிப்படகுகளே பயன்படுத்தப்படுகின்றன. பழங்காலக் கிரேக்க மாலுமிகளும் வளிப்படகுகளையே பயன்படுத்தினர். சங்ககாலக் கரிகாலனின் முன்னோர் இந்த வகையான வளிப்படகுகளைப் பயன்படுத்தித் தம் வலிமையை நிலைநாட்டியிருக்கிறார்கள். காற்று எந்தத் திசையிலிலிருந்து எந்தத் திசையை நோக்கி வீசினாலும் இந்தப் படகோட்டிகள் பாய்மரப் பாய்களைத் திருப்பிப் பிடிக்கும் திறப் பாங்கால் படகுகளைத் தாம் விரும்பும் திசையில் செலுத்திப் பயன் பெறுவர். காற்று அடிக்கும் திசை 'வளிதொழில்'. இந்தக் காற்று வலிமையைத் தன்விருப்பத்துக்குக் கையாளுதல் 'வளிதொழில் ஆளல்'.
# பனிப்போர்

இல் அமெரிக்கத் தலைவர் ரானல்ட் ரேகனுக்கும் சோவியத் தலைவர் மிகேல் கோர்பசோவுக்கும் இடையில் ஒரு சந்திப்பு. பனிப்போர் காலத்தில் அமெரிக்காவும் சோவியத் ஒன்றியமும் உலகில் மிக வலிமைக்கொண்ட நாடுகளாக இருந்தன.]]  
**பனிப்போர்** (*Cold War*) என்பது இரண்டாம் உலகப் போர் முடிந்த பின்னர் 1990 வரை அமெரிக்காவுக்கும் சோவியத் ஒன்றியத்துக்கும் இடையில் இடம்பெற்ற முறுகலைக் குறிக்கும். இந்தக் காலத்தில் இந்த இரண்டு வல்லரசு நாடுகளும் தமது இராணுவம், தொழினுட்பம், மற்றும் விண்வெளி திட்டங்களை வளர்ச்சி செய்துள்ளன. வேறு நாடுகளுடன் ஒப்பந்தம் செய்து இரண்டு நாடுகளும் உலகில் தனது செல்வாக்கத்தை மேம்படுத்தியுள்ளனர். சோவியத் ஒன்றியத்தின் நட்பு நாடுகள் பொதுவுடமையை பயன்படுத்தியுள்ளன. அமெரிக்க அரசு பொதுவுடமையின் விரிவை தடை செய்ய பார்த்தது. இதனால் கொரியா, வியட்நாம், ஆப்கானிஸ்தான் போன்ற நாடுகளில் அமெரிக்காவுடன் இணைந்த படையினர்களும் சோவியத் ஒன்றியத்தை இணைந்த படையினர்களும் போர்களில் ஈடுபட்டுள்ளன.  
1980களின் இறுதியில் பனிப்போரின் முடிவு வந்தது. அமெரிக்கத் தலைவர் ரானல்ட் ரேகன் சோவியத் ஒன்றியத்து எதிரான கொள்கைகளின் வலிமையை மேம்படுத்தியுள்ளார். சோவியத் தலைவர் மிகேல் கோர்பசோவ் சோவியத் ஒன்றியத்தில் பொதுவுடமை கொள்கைகளை மாற்றினார். 1991இல் சோவியத் ஒன்றியம் அழிக்கப்பட்டு பனிப்போர் முடிவடைந்தது.
# பனிப்போர்

## சொல்லிலக்கணம்

இரண்டாம் உலகப் போரின் முடிவில் ஆங்கில எழுத்தாளர் ஜார்ஜ் ஓர்வெல், பிரித்தானிய பத்திரிகையான ட்ரிப்யூனில் 19 அக்டோபர் 1945 இல் வெளியான "(You and the Atomic Bomb) நீ மற்றும் அணுகுண்டு" என்ற கட்டுரையில் பொதுக் குறிப்பாக, **பனிப்போர்** என்ற சொல்லை பயன்படுத்தினார். அணுவாயுதப் போர் அச்சுறுத்தலின் நிழலில் வாழும் ஒரு உலகத்தை நினைத்து, ஒரு துருவமுனை உலகின் ஜேம்ஸ் பர்ன்ஹாமின் கணிப்புகளைப் ஒப்பிட்டு ஓர்வெல் இவ்வாறு எழுதினார்:
<blockquote>உலகம் முழுவதையும் பார்க்கும்பொழுது, பல தசாப்தங்களாக நகர்வது அராஜகத்திற்கு எதிரானது அல்ல, ஆனால் அடிமைத்தனத்தை மறுபரிசீலனை செய்யும் நோக்கம் கொண்டது .... ஜேம்ஸ் பர்ன்ஹாமின் கோட்பாடு மிகவும் விவாதிக்கப்பட்டது, ஆனால் ஒரு சிலர் தான் அதன் கருத்தியல் தாக்கங்களைக் கொண்டுள்ளனர்- அதாவது உலகின் பார்வையில், நம்பிக்கைகள், மற்றும் அநேக நிலப்பகுதியில் நிலவுகின்ற சமூக அமைப்பானது அதன் அண்டை நாடுகளுடன் **பனிப்போர்** என்ற நிரந்தர நிலைமையில் உள்ளது.
</blockquote>
மார்ச் 10, 1946 அன்று பத்திரிகையில், ஓர்வெல் எழுதியது: "கடந்த டிசம்பரில் மாஸ்கோ மாநாட்டிற்குப் பின்னர், ரஷ்யா, பிரிட்டன் மற்றும் பிரித்தானிய பேரரசு மீது ஒரு "பனிப்போர்" செய்யத் தொடங்கியள்ளது."
# பனிப்போர்

## பின்னணிச்சூழல்

பனிப்போர் தொடக்க புள்ளியைப் பற்றி வரலாற்று அறிஞர்களிடையே கருத்து வேறுபாடுகள் உள்ளது. பெரும்பாலான வரலாற்றாசிரியர்கள் இரண்டாம் உலகப் போரைத் தொடர்ந்து உடனடியாக பனிப்போர் தொடங்கியதாக அதன் தோற்றத்தை கண்டுபிடித்துள்ளனர், மற்றவர்கள் 1917 இல் போல்ஷெவிக் அதிகாரத்திற்கு வந்தபோது ரஷ்ய குடியரசில் அக்டோபர் புரட்சியில் தொடங்கியது என்று வாதிடுகின்றனர். சோவியத் யூனியன் ஒரு "விரோதமான முதலாளித்துவ சுற்றுப்பாதையில்" சூழப்பட்டிருப்பதாக விளாடிமிர் லெனின் குறிப்பிட்டார். சோவியத் ஒன்றியத்தின் எதிரிகளை பிரித்து வைப்பதற்கு ஒரு ஆயுதமாகவும் சர்வதேச கம்யூனிசம் உருவாக்கும் இராஜதந்திரம்மாக பனிப்போரை கருதினார். இது வெளிநாடுகளில் புரட்சிகர எழுச்சிகளை அழைத்தது. அவருடைய வாரிசான ஜோசப் ஸ்டாலின் சோவியத் ஒன்றியத்தை ஒரு "சோசலிச தீவு" என்று கருதியதுடன், "தற்போதைய முதலாளித்துவ அமைப்பு ஒரு சோசலிச சுற்றுச்சூழலால் மாற்றியமைக்கப்பட வேண்டும்" என்பதைக் குறிப்பிட்டுக் கூறினார்."  
இரண்டாம் உலகப் போருக்கு முன் பல்வேறு நிகழ்வுகள் பரஸ்பர நம்பிக்கையற்ற தன்மையை நிரூபித்தன மற்றும் மேற்கத்திய சக்திகளுக்கும் சோவியத் ஒன்றியத்திற்கும் இடையே சந்தேகமும், இது தவிர முதலாளித்துவத்திற்கு எதிராக கம்யூனிசத்தால் முன்வைக்கப்படும் பொது தத்துவ சவால்களும் அடங்கியுள்ளது. ரஷ்ய உள்நாட்டுப் போரில் போல்ஷிவிக்குக்கு எதிரான எதிர்ப்பில் மேற்கு நாடுகளின் (வெள்ளை இயக்கம்) ஆதரவு இருந்தது, 1926 ஆம் ஆண்டில் ஐக்கிய இராச்சியதில் நடைபெற்ற பொது வேலைநிறுத்தத்திற்கு சோவியத் நிதி கொடுத்ததால், பிரித்தானியா மற்றும் சோவியத் ஒன்றியத்துடனான உறவுகளில் விரிசல் ஏற்பட்டது. ஸ்டாலிலின் 1927 முதலாளித்துவ நாடுகளுடன் சமாதான சகவாழ்வு பற்றிய அறிவிப்பு "கடந்த காலத்தை விட்டு விலகி," திட்டமிட்ட பிரித்தானிய மற்றும் பிரெஞ்சு தலைமையிலான ஆட்சிக்கவிழ்ப்பு சதியின் 1928
ஆம் ஆண்டில் நடந்த ஷக்தி நிகழ்ச்சி விசாரணை, 1933 ஆம் ஆண்டு வரை அமெரிக்கா சோவியத் ஒன்றியத்தை அங்கீகரிக்க மறுத்தது மற்றும் பிரித்தானிய, பிரெஞ்சு, ஜப்பானிய மற்றும் நாஜி ஜேர்மன் உளவுத்துறையின் குற்றச்சாட்டுக்களுடன் பெரிய களையெடுப்பு மாஸ்கோ விசாரணைகள் நடைபெற்றது. இருப்பினும், அமெரிக்காவும் சோவியத் ஒன்றியமும் உலகப் போர்களுக்கு இடையேயான இடைகால காலத்தில் பொதுவாக தனிமைப்படுத்தப்பட்டு இருந்தன.
# பனிப்போர்

## இரண்டாம் உலகப் போரின் முடிவு (1945-47)

### போருக்குப் பிந்தைய ஐரோப்பா தொடர்பாக போர்க்கால மாநாடுகள்

போரைப் பின்தொடர்ந்து, ஐரோப்பிய வரைபடம் எவ்வாறு இருக்க வேண்டும், எப்படி எல்லைகள் வரையறுக்கப்படப் போகிறது என்பதில் கூட்டணி நாடுகளிடம் எவ்வித உடன்பாடும் எட்டப்படவில்லை. வெவ்வேறு நாடுகளும் போருக்குப் பிந்தைய பாதுகாப்பை நிறுவுவதற்கும் பராமரிப்பதற்கும் வித்தியாசமான யோசனைகளைக் கொண்டிருந்தன. மேற்கத்திய நாடுகள் ஜனநாயக அரசாங்கங்கள் பரந்த அளவில் நிறுவப்படவேண்டும் என்றும், அதன் மூலமாக, சர்வதேச அமைப்புகளின் உதவியுடன் நாடுகள் தமக்கிடையேயான வேறுபாடுகளைச் சமாதானமாக முறையில் தீர்த்துக்கொள்ள வேண்டும் என்றும் விரும்பின.  
சோவியத் ஒன்றியம் தனது எல்லைக்கு உட்பட்ட நாடுகளின் உள் விவகாரங்களை ஆதிக்கம் செலுத்த முற்பட்டது. போரின் போது, பல்வேறு நாடுகளிலிருந்து கம்யூனிஸ்டுகளுக்கு ஸ்டாலின் சிறப்பு பயிற்சி மையங்களை உருவாக்கியது, இதனால் சிகப்புப்படை சட்டத்தை கட்டுப்பாட்டிற்குள் கொண்டுவரும்போது மாஸ்கோவிற்கு இரகசிய பொலிஸ் படைகளை அமைக்க முடியும். சோவியத் முகவர்கள் ஊடகங்கள், குறிப்பாக ரேடியோவைக் கட்டுப்பாட்டில் வைத்தனர்; இளைஞர்கள் குழுக்களிடமிருந்து பள்ளிகள், தேவாலயங்கள் மற்றும் போட்டியிடும் அரசியல் கட்சிகள் வரை அனைத்து சுயாதீன குடிமை நிறுவனங்களையும் உடனடியாகத் தங்கள் கட்டுப்பாட்டிற்கு கொண்டு வந்தனர். ஸ்டாலின் பிரிட்டனுக்கும் அமெரிக்காவுடனும் தொடர்ந்து சமாதானத்தைக் கோரினார், உள்நாட்டின் புனரமைப்பு மற்றும் பொருளாதார வளர்ச்சியில் கவனம் செலுத்துவதற்கு உதவும் என்று நம்பினார்.
# பனிப்போர்

## இரண்டாம் உலகப் போரின் முடிவு (1945-47)

### போட்ஸ்டாம் மாநாடு மற்றும் ஜப்பான் சரணடைவு

ஜெர்மனி சரணடைந்த பிற்பகுதியில் சூலை மாதத்தில் துவங்கிய போட்ஸ்டாம் மாநாட்டில், ஜெர்மனி மற்றும் பிற மத்திய மற்றும் கிழக்கு ஐரோப்பாவின் எதிர்கால வளர்ச்சி குறித்து தீவிர வேறுபாடுகள் வெளிப்பட்டன. மேலும், பங்கேற்பாளர்களின் பெருகிய மனநிறைவு மற்றும் போர்வீரர் மொழி ஒருவருக்கொருவர் விரோத நோக்கங்கள் குறித்த தங்கள் சந்தேகங்களை உறுதிப்படுத்தவும், அவற்றின் நிலைகளை அடைக்கவும் உதவியது. இந்த மாநாட்டில் ட்ரமன், ஸ்டாலினுக்கு எதிராக அமெரிக்கா ஒரு சக்தி வாய்ந்த புதிய ஆயுதத்தை வைத்திருப்பதாக அறிவித்தார்.
# பனிப்போர்

## இரண்டாம் உலகப் போரின் முடிவு (1945-47)

### கிழக்கு மாகாணம் தொடக்கம்

இரண்டாம் உலகப் போரின் ஆரம்ப கட்டங்களில், சோவியத் ஒன்றியம் ஆக்கிரமிப்பதன் மூலம் கிழக்கு மாகாணத்துக்கான அடித்தளத்தை அமைத்தது. பின்னர் மோலிடோவ்-ரிபண்ட்ராப் ஒப்பந்தத்தில் நாஜி ஜெர்மனியின் உடன்படிக்கையின் படி பல நாடுகளை சோவியத் சோசலிச குடியரசுகளாக இணைத்து. இதில் கிழக்கு போலந்து (இரண்டு வெவ்வேறு SSR களாக இணைக்கப்பட்டது), லாட்வியா (இது லாட்வியா SSR ஆனது), எஸ்தோனியா (எஸ்டோனியா எஸ்எஸ்ஆர்),  
நாஜிகளிடமிருந்து விடுவிக்கப்பட்ட சோவியத் மற்றும் கிழக்கு ஐரோப்பியப் பிரதேசங்கள், சோவியத் படைகளால் ஆக்கிரமிக்கப்பட்ட பகுதிகளை செயற்கை மாநிலங்களாக மாற்றி கிழக்கு மாகாணதின் ஒரு பகுதியாக, பின்வரும் பகுதிகளை இனைத்தது:  
- **ஜெர்மன் ஜனநாயக குடியரசு**
- ** போலந்து மக்கள் குடியரசு**
- ** பல்காரியா மக்கள் குடியரசு**
- ** ஹங்கேரி மக்கள் குடியரசு**
- ** செக்கோஸ்லோவாக்கியா சோசலிச குடியரசு**
- ** ருமானியா மக்கள் குடியரசு**
- ** அல்பேனியா மக்கள் குடியரசு**  
சோவியத் ஒன்றியத்தின் ஆளுமைகள் சோவியத் கட்டளை பொருளாதாரங்கள் கிழக்கு மாகாணத்தில் தோன்றியது, ஆனால் உண்மையான மற்றும் சாத்தியமான எதிர்ப்பை நசுக்குவதற்காக ஜோசப் ஸ்டாலின் மற்றும் சோவியத் இரகசிய போலீசாரால் பயன்படுத்தப்பட்ட கொடூரமான வழிமுறைகளையும் ஏற்றுக்கொண்டது.  
கிழக்கு மாகாணத்தின் மீது ஸ்டாலின் கட்டுப்பாட்டை உறுதிப்படுத்தும் ஒரு பகுதியாக, லவ்ரண்டி பிரிய்யா தலைமையிலான உள் விவகாரங்களுக்கான மக்கள் கழகம் (NKVD) கம்யூனிச எதிர்ப்பை நசுக்க வேண்டுமென்ற மாகாணம் மீது சோவியத் பாணியிலான இரகசிய பொலிஸ் அமைப்புகள் நிறுவப்பட்டதை மேற்பார்வை செய்தனர். மாகாணம் சுதந்திரத்திற்காக சிறிய அளவில் போரட்டம் தோன்றினாலும், ஸ்டாலின்னின் பயன்படுத்திய உத்திகளை கையான்டு போராட்டத்தை அடக்கினர். மேலும் போராட்டகாரர்களுக்கு கொடிய சிறைதண்டனையும் சில வேலைகளில் மரண தண்டனையும் வழங்கி கட்டுபடுத்தினர்.  
பிரித்தானிய பிரதம மந்திரி வின்ஸ்டன் சர்ச்சில், போர் முடிவில் ஐரோப்பாவில் சோவியத் படைகளை ஏராளமான அளவு இருந்ததால், சோவியத் தலைவர் ஜோசப் ஸ்டாலின் நம்பமுடியாதவராக இருந்ததைக் கருத்தில் கொண்டு, மேற்கு ஐரோப்பாவுக்கு சோவியத் அச்சுறுத்தல் இருப்பதாக கருதினார்.
# ச. அகத்தியலிங்கம்

**ச. அகத்தியலிங்கம்** (ஆகத்து 19, 1929 - ஆகத்து 4, 2008) தமிழ்நாடு, தமிழ்ப் பல்கலைக்கழகத்தின் முன்னாள் துணைவேந்தரும் உலக அளவில் மொழியியல் துறையில் புகழ்பெற்ற தமிழறிஞரும் ஆவார்.
# ச. அகத்தியலிங்கம்

## வாழ்க்கைக் குறிப்பு

நாகர்கோயில் அருகில் உள்ள கேசவன்புதூரில் 19 ஆகத்து 1929 அன்று அருணாசலவடிவு - சண்முகம் பிள்ளை இணையருக்கு மகனாகப் பிறந்தார் அகத்தியலிங்கனார் . நாகர்கோயிலில் உள்ள தென் திருவாங்கூர் இந்துக் கல்லூரியில் இளம் அறிவியல் கணக்குப்பாடம் பயின்ற இவர் அண்ணாமலைப் பல்கலைக்கழகத்தில் முதுகலைத் தமிழ் இலக்கியம் பயின்றவர். இங்கு பயிலும்பொழுது குமரி அனந்தன் இவருக்கு நெருங்கிய நண்பரானார்.  
கேரளா பல்கலைக்கழகத்தில் பேராசிரியர் வ. ஐ. சுப்பிரமணியன் மேற்பார்வையில் மொழியியல் துறையில் முனைவர் பட்டம் பெற்றார். பிறகு ஐக்கிய அமெரிக்காவில் உள்ள இந்தியானா பல்கலைக்கழகத்தில் மற்றுமொரு முனைவர் பட்டம் பெற்றார். இவரிடம் மொழியியல் கற்றவர்கள் உலக அளவில் உள்ளனர். இவர் தமிழ், ஆங்கிலம், மலையாளம் மொழிகளில் நல்ல புலமைபெற்றவர்.  
அகத்தியலிங்கனார் தாம் பயின்ற இந்து கல்லூரியில் தமிழ் விரிவுரையாளர் பணியைத் தொடங்கித் தில்லிப் பல்கலைக்கழகத்தில் சில காலம் இணைப்பேராசிரியராகப் பணியாற்றினார். 1968 முதல் 1989 வரை அண்ணாமலைப் பல்கலைக்கழகத்தில் மொழியியல் துறையில் இயக்குநராகவும் பேராசிரியராகவும் பணிபுரிந்தார். தமிழ்த்துறையில் புல முதன்மையராகவும் பணிபுரிந்தவர். சிக்காகோ பல்கலைக்கழகத்தில் மூன்றாண்டுகள் வருகைதரு பேராசிரியராகவும் பணிபுரிந்தார்.  
தமிழ்ப் பல்கலைக்கழகத்தின் துணைவேந்தராக 1 திசம்பர் 1986 முதல் 30 நவம்பர் 1989 வரை மூன்றாண்டுகள் பணிபுரிந்தவர். உலகத் தமிழாராய்ச்சி நிறுவனத்தில் வருகைதரு பேராசிரியாகவும் மைசூர் செம்மொழி நிறுவனத்தில் முதுநிலை ஆய்வறிஞராகவும் பணிபுரிந்தார். உலக அளவில் பல்வேறு பல்கலைக்கழகங்கள் தமிழ் அமைப்புகள் மொழியியல் அமைப்புகளில் பொறுப்பு வகித்த பெருமைக்கு உரியவர். அனைத்து இந்திய மொழியியல் கழகத்தை உருவாக்கியவர்களில் குறிப்பிடத்தக்கவர்.
# ச. அகத்தியலிங்கம்

## ஆய்வுகள், நூல்கள்

அகத்தியலிங்கனார் தமிழில் 24 நூல்களையும் ஆங்கிலத்தில் 9 நூல்களையும் எழுதியுள்ளார். 200 மேற்பட்ட ஆய்வுக் கட்டுரைகளை வரைந்த பெருமைக்கு உரியவர். இவை யாவும் மொழியியல், சங்க இலக்கியம், தொல்காப்பியம் பற்றியன என்பதைக் கவனத்தில் கொள்ளவேண்டும். உலக மொழிகள் பற்றி இவர் எழுதிய நூல்கள் உலக மொழிகள் பலவற்றின் வரலாற்றையும் சிறப்பையும் அதன் அமைப்புகளையும் எடுத்துரைக்கின்றன.  
அதுபோல் சங்க இலக்கியம் குறித்துச் சங்கத்தமிழ் என்னும் பெயரில் 5 தொகுதிகளை எழுதியுள்ளார். உலகமொழிகள் என்ற வரிசையில் 7 தொகுதிகள் வெளிவந்துள்ளன. தொல்காப்பியம் பற்றி 3 தொகுதிகள் வெளிவந்துள்ளன. இவரது தமிழ், ஆங்கிலக் கட்டுரைகள் பலவும் உலகத்தரம் வாய்ந்த இதழ்களில் வெளிவந்துள்ளன.  
அகத்தியலிங்கம் 55 முனைவர் பட்ட ஆய்வாளர்களுக்கு நெறியாளராக இருந்து நெறிப்படுத்தினார். தமிழக அரசின் திரு.வி.க.விருது உள்ளிட்ட பல விருதுகளைப் பெற்றுள்ளார். சிங்கப்பூர் உள்ளிட்ட பல நாடுகளுக்குப் பயணம் செய்து தமிழின் பெருமை பற்றி பேசினார். பல பல்கலைக்கழகங்களில்
கல்விக்குழு அறிவுரைஞர் குழு எனப் பலவற்றறில் இணைந்து பணிபுரிந்தார்.  
பணி ஓய்வு பெற்ற பிறகும் பல்வேறு ஆய்வுகளைச் செய்துவந்தார்.
# ச. அகத்தியலிங்கம்

## மறைவு

புதுச்சேரி அருகே கிளியனூர் காமராசர் குடியிருப்பு அருகில் நடைபெற்ற மகிழுந்து விபத்தில் 4 ஆகத்து 2008 அன்று காலை 11 மணியளவில் நேர்ச்சி இடத்திலேயே இறந்தார். அவர் துணைவியார் பொன்னம்மாளும் மருத்துவமனைக்குக் கொண்டு சென்ற பிறகு இறந்தனர். அகத்தியலிங்கனாரின் பெயர்த்தி இலதா பிரியா மருத்துவமனையில் சேர்க்கப்பெற்றார்.  
மறைந்த துணைவேந்தர் அவர்களுக்கு சண்முகசுந்தரி, அருணாசலவடிவு (சென்னைப் பல்கலைக்கழகத்தில் பேராசிரியர்) ஆகிய இரண்டு பெண்மக்கள் உள்ளனர்.
# சோனியன் காடு

**சோனியன் காடு** (*Sonian Forest*) (, ) எனப்படுவது பெல்ஜியத்தின் பிரசெல்சு நகரத்தின் தென்-கிழக்கு விளிம்பில் காணப்படும் பரப்பளவு கொண்ட ஒரு காடு ஆகும்.  
இக்காடு, பெல்சியத்தின் பல்வே பிரதேசங்களுள் பரந்துள்ளது. பிளெமியப் பகுதிகளான யூக்கிளைச் சேர்ந்த சின்ட்-ஜெனெசியசு-ரோட், ஊவீலார்ட், ஓவரைசே, பிரசல்சு தலைநகரப் பகுதியைச் சேர்ந்த வாட்டர்மீல்-பொயிசுபோ, ஓடர்கெம், வுலூவ் - செயின்ட்-பியர், ஆகிய மாநகரப் பகுதிகளுக்குள்ளும், வலூன் நகரங்களான லா ஊப்பே, வாட்டர் லூ ஆகியவற்றின் எல்லைகளுக்குள்ளும் அடங்கியுள்ளது.  
சோனியன் காட்டின் 56% பிளான்டர்சாலும், 38% பிரசெல்சு தலைநகரப் பகுதியாலும், 6% வலோனியாவாலும் பேணப்பட்டு வருகிறது. ரோயல் நம்பிக்கை நிதியத்துக்குச் சொந்தமான தனியாருக்குச் சொந்தமான பகுதியும் இதற்குள் அடங்கியுள்ளது.
# சோனியன் காடு

## வரலாறு

இந்தக் காடு சில்வா கார்போனியா அல்லது கரிக் காடு என அழைக்கப்பட்ட பண்டைய காட்டின் எஞ்சியுள்ள துண்டுகளின் ஒரு பகுதியாகும். மத்திய காலத்தின் தொடக்க காலத்திலிருந்து இக் காடு பற்றிய குறிப்புகள் காணப்படுகின்றன. அக்காலத்தில், பிரசெசுக்குத் தெற்கே இக்காடு *சென* ஆற்றைக் கடந்து *எயினோ* வரை பரந்திருந்தது.
# விளக்கு

__NOTOC__  
**விளக்கு** இவற்றில் ஒன்றைக் குறிக்கலாம்:
- எண்ணெய் விளக்கு, பொதுவான பயன்பாடு
- விளக்கு (பயன்பாடு), பயன்படும் வகையில், மேசை விளக்கு, படிக்கும் விளக்கு
- சமிக்ஞை விளக்கு, தொடர்பு கொள்ள பயன்படும் சாதனம்
- எரிபொருளால் ஒளிரும் விளக்குகளையும் சமிக்ஞை விளக்குகளும் லாந்தர் விளக்குகள் எனப்படும்.  
ஒளி முனையத்தில் ஏற்படும் நேர் மற்றும் எதிர் அழிவாக்கத்தால் ஒளிரும் விளக்குகள் ஒளி முனைய விளக்கு (LED)எனப்படும்...
- பாதுகாப்பு விளக்கு அல்லது டேவி விளக்கு, பொதுவாக சுரங்கத்தில் பாவிக்கப்படும்.
# விளக்கு

## மின் விளக்கு

மின் விளக்கு ஒளிரும் தன்மையுள்ள மின் சாதனம்.  
- வெள்ளொளிர்வு விளக்கு (Incandescent Lamp)
- உடனொளிர்வு விளக்கு (Fluorescent Lamp)
- உலோக ஹேலைட்டு விளக்கு (Metal Halide Lamp)
- தங்ஸ்தன் - அலசன் விளக்கு (Tungstan-Halagen Lamp)
- பாதரச ஆவி விளக்கு (Mercury Vapour Lamp)
- சோடியம் ஆவி விளக்கு (Sodium Vapour Lamp)
# விளக்கு

## வேறு விளக்குகள்

- ஃபிரெனெல் விளக்கு
- குத்து விளக்கு
- கலங்கரை விளக்கம்
# விளக்கு

## திரைப்படங்கள்

- பாவை விளக்கு
- குத்துவிளக்கு (திரைப்படம்)
- அகல் விளக்கு
- வம்ச விளக்கு
- தெரு விளக்கு (திரைப்படம்)
- அணையா விளக்கு
- பச்சை விளக்கு
- ஒளி விளக்கு
- மாலா ஒரு மங்கல விளக்கு
- குடும்பவிளக்கு
- குலவிளக்கு
# விளக்கு

## நகரங்கள்

- ஆயிரம் விளக்கு
# தில்லி பல்கலைக்கழகம்

**தில்லிப் பல்கலைக்கழகம்** (*University of Delhi*) இந்தியாவில் தில்லியின் துவாரகா பகுதியில் அமைந்துள்ள ஒரு நடுவண் அரசின் பல்கலைக்கழகம் ஆகும். 1922 இல் அமைக்கப்பட்ட இப்பல்கலைக்கழகம் இந்தியாவின் பிரபலமான பல்கலைக்கழகங்களில் ஒன்றாகாவும், உலகின் மிகப் பெரிய பல்கலைக்கழகங்களில் ஒன்றாகவும் விளங்குகின்றது. இங்கு அநேகமாக அனைத்துத் துறைகளிலும் பட்டப்படிப்பு, மற்றும் பட்டப் பின்படிப்புகள் படிக்க வசதிகள் உள்ளன. இங்கு கிட்டத்தட்ட 300,000 மாணவர்கள் கல்வி பயிலுகின்றனர்.  
இந்தியாவின் உதவிக் குடியரசுத் தலைவர் இப்பல்கலைக்கழகத்தின் வேந்தராக இருக்கிறார்.
# குளியலறை

**குளியலறை** கலாச்சாரத்தைப் பொறுத்து பலவித பயன்பாடுகளுக்குமான ஓர் அறை. நேரடி பயன்பாட்டில "குளிப்பதற்கான அறை". பழங்காலத்திலிருந்து பயன்படும் குளியல் தொட்டியிலிருந்து தற்காலத்தைய பொழிப்பி(Shower) மற்றும் குளிப்பதற்கான தனியொரு பயன்பாட்டுக்கான அறை குளியலறை என்று வழங்கப்படுகிறது.
# குளியலறை

## தமிழ்ச் சூழலில் குளியல் இடங்கள்

- கிணறு
- குளம்
- ஆறு
# ராயல் வாய்க்கால்

**ராயல் வாய்க்கால்** (அல்லது ராயல் கால்வாய்) என்பது டப்லின் நகரின் லிப்பி ஆற்றுக்கும் அயர்லாந்தின் லாங்போர்டு கவுன்டியில் உள்ள குளூன்டராவிற்கு அருகில் உள்ள சன்னான் ஆற்றுக்கும் இடையில் உள்ள வாய்க்கால். இது மக்கள் போக்குவரத்திற்காகவும் சரக்குப் போக்குவரத்திற்காகவும் வெட்டப்பட்டது. 1790-ஆம் ஆண்டு தொடங்கிய இப்பணி 27 ஆண்டுகள் நடைபெற்று 1817-இல் நிறைவடைந்தது. இதன் நீளம் 145 கிலோமீட்டர்கள்.
# டவுன்-ரவுன் டொராண்டோ

**டவுன்-டவுன் டொராண்டோ** (*Downtown Toronto*) என்பது டொராண்டோ நகரின் நடுப்பகுதியாகும். வடக்கில் புளூவர் வீதியும் தெற்கில் ஒண்டாரியோ ஏரியும் கிழக்கில் டான் ஆறும் மேற்கில் பாத்தர்சுட் வீதியும் எல்லைகளாக உள்ளன. நிறைய கனேடிய நிறுவனங்களின் தலைமையகங்கள் இப்பகுதியில் உள்ளன. இப்பகுதியில் குடியிருப்போரின் எண்ணிக்கையும் மிகுதி.
# டவுன்-ரவுன் டொராண்டோ

## பார்க்க வேண்டிய இடங்கள்

- ஏர் கனடா சென்டர்
- சி. என். கோபுரம்
- யாங்கே-டன்டாசு சதுக்கம்
- டொராண்டோ குறிப்புதவி நூலகம்
# டொராண்டோ குறிப்புதவி நூலகம்

**டொரண்டோ குறிப்புதவி நூலகம்** கனடாவின் டொராண்டோ நகரில் உள்ள ஒரு நூலகம். இது 1977-ஆம் ஆண்டு திறக்கப்பட்டது. இது ஆறு தளங்களைக் கொண்டுள்ளது. இது டொராண்டோ பொது நூலக அமைப்பின் ஒரு பகுதியாகும். இந்நூலகம் ரேமண்டு மோரியாமா என்பவரால் வடிவமைக்கப்பட்டது. இங்குள்ள பெரும்பாலான நூல்கள் வெளியே தரப்படுவதில்லை. இது நகரில் உள்ள மூன்று பெரிய நூலகங்களுள் ஒன்று. இங்கு 15 இலட்சம் நூல்களும் 25 இலட்சம் ஏனைய கலை, நூல் சார்ந்த பொருட்களும் (வரைபடம் முதலியன) உள்ளன. இந்நூலகத்தில் தமிழ் நூல்களும், அகரமுதலிகளும் உள்ளன.  
இந்நூலகம் டவுன்-டவுன் டொராண்டோ பகுதியில் (789, யாங்கே வீதியில்) அமைந்துள்ளது.
# கிழக்கு துருக்கிஸ்தான் இஸ்லாமிய இயக்கம்

**கிழக்கு துருக்கிஸ்தான் இஸ்லாமிய இயக்கம்** (ஆங்: *East Turkestan Islamic Movement*, துருக்கிய மொழி: *Doğu Türkistan İslâm Hareketi*) சீனாவின் மேற்கில் அமைந்துள்ள ஷின்ஜியாங் மாகாணத்தில் உய்குர்ப் போராளிகளால் உருவாக்கப்பட்ட அமைப்பு ஆகும். சீனாவிலிருந்து உய்குர் மக்களை விடுதலை செய்து *கிழக்கு துருக்கிஸ்தான்* என்ற தனி நாட்டை உருவாக்கவேண்டும் என்பது இவ்வமைப்பின் முக்கிய நோக்கம் ஆகும். 2003இல் பாகிஸ்தான் இராணுவத்தால் கொல்லப்பட்ட ஹசான் மஹ்சூம் இவ்வமைப்பை உருவாக்கினார்.  
சீன மக்கள் குடியரசு, ஐக்கிய அமெரிக்கா, ஐக்கிய நாடுகள் அவை ஆகியோரால் இவ்வமைப்பு தீவிரவாத அமைப்பு என்று குறிப்பிடப்பட்டுள்ளது. 1990களில் ஷின்ஜியாங் பகுதியில் பல தானுந்து குண்டுவெடிப்புகளை இவ்வமைப்பு செய்துள்ளது என்று குற்றம்சாட்டிய சீன அரசு இது அல் கைதாவை ஒத்து இருக்கிறது என்றும் கூறியுள்ளது.
# உய்குர் மக்கள்

**உய்குர் மக்கள்** (உய்குர் மொழி: ئۇيغۇر, சீன மொழி: 维吾尔, பின்யின்: Wéiwú'ěr) மத்திய ஆசியாவில் வசிக்கும் உய்குர் மொழியை பேசும் ஒரு மக்கள் இனம். இன்று இந்த மக்கள் பெரும்பான்மையாக சீனாவின் வடமேற்கில் உள்ள சிஞ்சியாங் மாகாணப் பகுதியில் வசிக்கின்றனர். பாகிஸ்தான், ஆஃப்கானிஸ்தான், ரஷ்யா, கசக்ஸ்தான் போன்ற நாடுகளிலும் சில உய்குர் மக்கள் வசிக்கின்றனர். உய்குர் மக்களால் தமது வாழும் இடம் *உய்குரிஸ்தான்* அல்லது கிழக்கு துருக்கிஸ்தான் என்று குறிப்பிட்டது. உலகில் கிட்டத்தட்ட 20 மில்லியன் உய்குர் மக்கள் வாழுகின்றனர்.  
சீனாவின் வட மேற்குப் பகுதியில் இருக்கும் சிஞ்சியாங் மாகாணத்தில் வாழும் உய்குர் இஸ்லாமியர்களை தடுப்பு முகாம்களில் வைத்து, மூளைச்சலவை செய்து வருகிறது சீனா அரசு. மேலும் அம்முகாமில் உய்குரி இசுலாமியர்கள் சித்திரவதை செய்யப்படுவதாகவும், கட்டாயப்படுத்தி வேலை வாங்கப்படுவதாகவும், பாலியல் ரீதியாக துன்புறுத்தப்படுவதாகவும் குற்றச்சாட்டுகள் எழுந்துள்ளது. சீனாவின் இச்செயல்களை ஐரோப்பிய ஒன்றியம் , ஐக்கிய இராச்சியம், ஐக்கிய அமெரிக்கா, கனடா போன்ற நாடுகளின் ஒருங்கிணைந்த முயற்சியாக, சீன அதிகாரிகள் மீதான தடைகள் விதிக்கப்பட்டுள்ளன.
# உய்குர் மக்கள்

## 51 நாடுகள் எதிர்ப்பு

சீன ஆட்சியாளர்கள் செய்யும் உய்குர் மக்கள் மீதான மனித உரிமைகளை எதிர்த்து ஐக்கிய நாடுகள் அவையின் பொதுக்குழு உள்ள மனித உரிமைகள் குழுவில் அக்டோபர் 2023ல் 51 நாடுகள் கையொப்பமிட்டு அறிக்கை அளித்துள்ளது.
# உய்குர் மொழி

வில் உய்குர் மொழி மற்றும் சீன மொழியில் ஒரு அடையாளம்]]  
**உய்குர் மொழி** (ئۇيغۇرچە/Uyƣurqə/Уйғурчә) கிட்டத்தட்ட 20 மில்லியன் உய்குர் மக்களால் பேசப்பட்ட துருக்கிய மொழிக் குடும்பத்தைச் சேர்ந்த மொழியாகும். பெரும்பான்மையாக நடு ஆசியா மற்றும் மேற்கு சீனாவின் சிஞ்சியாங் மாகாணத்தின் உய்குர் மக்களால் பேசப்படும் மொழியாகும்.